อีทีเอฟ‘1DIV’ได้ฤกษ์คุยปันผลเฉลี่ย5.31%
บลจ.วรรณ ได้ฤกษ์ ขาย &#8220;1DIV&#8221; อีทีเอฟกองแรกที่อิงดัชนี SET High Dividend 30 Index
18 ส.ค. 2554

บลจ.วรรณ ได้ฤกษ์ ขาย “1DIV” อีทีเอฟกองแรกที่อิงดัชนี SET High Dividend 30 Index 
หุ้นปันผลดี 30 ตัว “เกศรา” เชียร์หุ้นในดัชนีจ่ายปันผลเฉลี่ย 5.31% ต่อปี
นายมนรัฐ ผดุงสิทธิ์ กรรมการผู้จัดการ บริษัทหลักทรัพย์จัดการกองทุนรวม (บลจ.) วรรณ กล่าวว่า บลจ.วรรณ จะเปิดขายหน่วยลงทุนกองทุนเปิด Thai DEX SET High Dividend ETF (1DIV) ระหว่างวันที่ 29 ก.ค.5 ส.ค.นี้ ซึ่งเป็นกองทุนรวมอีทีเอฟกองทุนแรก ที่เน้นลงทุนในหลักทรัพย์ที่เป็นส่วนประกอบดัชนีอ้างอิง SET High Dividend 30 Index มูลค่า 1,000 ล้านบาท
ทั้งนี้ หลังเสนอขายครั้งแรกแล้ว นายมนรัฐ คาดว่า กองทุนจะเข้าจดทะเบียนและเริ่มซื้อขายในตลาดหลักทรัพย์เป็นวันแรกในวันที่ 16 ส.ค.นี้ ใช้ชื่อย่อ 1DIV โดยบริษัทหลักทรัพย์ (บล.) เคจีไอ (ประเทศไทย) ในฐานะผู้ร่วมจัดตั้งกองทุน เป็นผู้ดูแลสภาพคล่องให้กับกองทุน 1DIV 
“กองทุนนี้ต่างจาก TDEX ที่จะเน้นหุ้นใน SET50 ซึ่งเหมาะกับช่วงที่ภาวะเศรษฐกิจดีและนักลงทุนต่างชาติเข้ามาลงทุน เพราะหุ้นขนาดใหญ่ได้ประโยชน์ ขณะที่กองทุน 1DIV เน้นหุ้นปันผลดีและลงทุนได้ต่อเนื่อง” นายมนรัฐ กล่าว
นางเกศรา มัญชุศรี กรรมการผู้จัดการ บริษัท ตลาดอนุพันธ์ (ประเทศไทย) กล่าวว่า ดัชนี SET High Dividend 30 Index หรือ SETHD ซึ่งเป็นหุ้นที่จ่ายเงินปันผลติดต่อกัน 3 ปี โดยที่ผ่านมามีผลตอบแทนจากเงินปันผลเฉลี่ย 5.31% อยู่ระหว่าง 2.7314.88% ต่อปี